કોઈ બાબતે તમારે પ્રત્યાયન કરવું હોય તો તે અંગેની સંગત સામગ્રી અંગ્રેજી ભાષા તેનું જ્ઞાાન હોવું જોઈએ, તેનું યોગ્ય દસ્તાવેજીકરણ કરવાનું અન્યને ધ્યાનથી સાંભળવાનું-સુસંગત પ્રશ્નો પૂછવાનું અન્ય સાથે તે અંગે વ્યવસ્થિત સંવાદ કરવાનું ઈત્યાદિ કૌશલ્યો હોવાં જોઈએ, પરંતુ યોગ્ય આંતરવૈયક્તિક સંબંધો જાળવી તમારો સંદેશ અને સામગ્રી સામા પક્ષના પૂર્ણ સંતોષ સાથે, અસરકારક રીતે પ્રત્યાપિત કરવાની આગવી કાબેલિયત જોઈએ, કોઈપણ ઔધોગિક એકમના સંચાલન માટે, સંચાલનના પાયાના સિદ્ધાંતોની પૂર્ણ જાણકારી, સંસાધનોના ફાળવણી સંબંધી જાણકારી ઈત્યાદિ તો હોવી જ જોઈએ, પરંતુ સાથે સાથે વિવિધ ઉત્પાદન પદ્ધતિઓના અમલીકરણ માટેના કૌશલ્યો- પોતાની અને અન્યની કામગીરીના દેખાવનું મૂલ્યાંકન કરવા વપરાતાં ઉપકરણો સંબંધી કૌશલ્યો પણ હોવાં જોઈએ, પરંતુ તેથીય વિશેષ તો આયોજનની, સંસાધનોના સંકલનની, સુપ્રાપ્ય એવા લક્ષ્યો પ્રસ્થાપિત કરવાની, કાર્યસોંપણી કરવાની અને યોગ્ય નેતૃત્વ પૂરું પાડવાની કાબેલિયત જ સંચાલનને સર્વાંગપૂર્ણ બનાવી શકશે.